MCS-96

Intel MCS-96 je rodina mikrokontrolérov (MCU), bežne používaných v embedded systémoch. Býva často označovaná ako rodina 8xC196 alebo 80196, podľa najpopulárnejšieho MCU z rodiny. Tieto mikropočítače sú bežne používané v pevných diskoch, modemoch, tlačiarňach, rozpoznávacích zariadeniach a riadiacich jednotkách motorov. V roku 2007 Intel oznámil ukončenie celej rodiny MCS-96. Uvádza, že "neexistuje žiadna priama náhrada týchto súčiastok a najskôr bude potrebné vykonať nový návrh.".

História 
MCS-96 vznikla ako obchodný derivát Intelu 8061. Rozdiely medzi 8061 a 8096 spočívajú v prítomnosti zbernice pamäťového rozhrania, 8061 s M-Bus používa "burst-mód", ktorý si vyžaduje sledovanie programového čítača v pamäti zariadenia.

Rodina mikrokontrolérov je 16bitová, hoci má niektoré 32-bitové operácie. Procesory pracujú na 16, 20, 25 a 50 MHz a sú rozdelené do troch menších rodín. Rodina HSI (vysokorýchlostný vstup) / HSO (vysokorýchlostný výstup) pracuje na 16 a 20 MHz, EPA (event processor array) funguje na všetkých frekvenciách.

Medzi hlavné rysy MCS-96 patrí veľká on-chip pamäť, Register-to-register architektúra, trojoperandové inštrukcie, radič zbernice umožňujúci 8 bitovú alebo 16 bitovú šírku zbernice, a priame ploché (flat) adresovateľné veľké bloky (256 alebo viac) z registrov.

Rodina 809x / 839x / 879x 
Integrované obvody 809x / 839x / 879x sú členmi rodiny MCS-96. Hoci je myšlienka MCS-96 založená na 8x196 rodine, bol prvým členom rodiny 8095. Neskôr boli pridané do rodiny 8096, 8097, 8395, 8396 a 8397.

Intel 809x / 89x / 879x sú 16-bitové mikroprocesory pracujúce na frekvencii 12 MHz. Mikročip je založený na 5V, 3 mikrometrový, HMOS procesu. Obsahuje on-chip ALU, 4-kanálový 10-bitový A/D prevodník, 8-bitový pulzne šírkový modulátor (PWM), watchdog časovač, štyri 16-bitové softvérové ​​časovače, hardvérovú násobičku a deličku a 8 KB on-chip ROM.

Rodina 8x196 / 8xC196 
Pod rodinou MCS-96 je všeobecne myslený procesor 80C196, aj keď ona zahŕňa aj mikroprocesory radu 809x / 839x / 879x, ktoré prišli ako prvé. Medzi členov tejto sub-rodiny patrí napríklad 80C196, 83C196, 87C196 a 88C196.

Zoznam mikroprocesorov 
 8094 - 16-Bit mikroradič (48-Pin ROMLess bez A / D prevodníka)
 8095 - 16-Bit mikroradič (48-Pin ROMLess s A / D prevodníkom)
 8096 - 16-Bit mikroradič (68-Pin ROMLess bez A / D prevodníka)
 8097 - 16-Bit mikroradič (68-Pin ROMLess s A / D prevodníkom)
 8394 - 16-Bit mikroradič (48 pinov s EROM bez A / D prevodníka)
 8395 - 16-Bit mikroradič (48 pinov s EROM s A / D prevodníkom)
 8396 - 16-Bit mikroradič (68 pinov s EROM bez A / D prevodníka)
 8397 - 16-Bit mikroradič (68 pinov s EROM s A / D prevodníkom)
 8794 - 16-Bit mikroradič (48 pinov s EROM bez A / D prevodníka)
 8795 - 16-Bit mikroradič (48 pinov s EROM s A / D prevodníkom)
 8796 - 16-Bit mikroradič (68 pinov s EROM bez A / D prevodníka)
 8797 - 16-Bit mikroradič (68 pinov s EROM s A / D prevodníkom)
 8098 - 16-Bit mikroradič
 8398 - 16-Bit mikroradič
 8798 - 16-Bit mikroradič
 83196 - 16-Bit mikroradič
 87196 - 16-Bit mikroradič
 80296 - 16-Bit mikroradič

Referencie

Pozri aj 
 Mikrokontrolér
 Intel 8096
 MCS-51, MCS-48

Externé odkazy 
 Alldatasheet .com / datasheet-pdf / view / 129680 / INTEL / MCS-96.html Datasheet MCS-96
 Datasheet Intel 8095-90

Zdroj 
 

 
Mikrokontroléry Intel